Ok (fjell)

Ok er en skjoldvulkan på Island. Den ligger vest for Langjökull i Borgarbyggð kommune, rundt 50 kilometer øst for kommunesenteret Borgarnes. Den har en høyde på 1 198 meter over havet. Den hadde sist utbrudd under mellomistider i pleistocen.

På toppen av vulkanen lå tidligere isbreen Okjökull, som nå bare eksisterer som isolerte isflekker. Mens selve vulkanen historisk sett har fått lite oppmerksomhet, så har den fraværende isbreen blitt brukt til å illustrere og symbolisere global oppvarming. På toppen av vulkanen ligger også kratersjøen Blávatn.

 Referanser 

Ok
Kategori:Vulkaner på Island
Kategori:Fjell over 1000 meter